ผมมีอาการเครียด เศร้า ไม่อยากทำอะไร ไม่อยากเจอใคร คิดฆ่าตัวตาย เป็นเกือบตลอดเวลาเลยครับ เครียดเพราะว่าเจอปัญหาหลายๆอย่างของเรื่องส่วนตัว จนบางทีนอนไม่หลับเป็นอาทิตย์ เป็นเดือน คิดทำร้ายตัวเอง(เคยทำ) เหมือนได้เห็นเลือด,ตัวเองเจ็บ ทำให้รู้สึกดีขึ้น แต่ผมยังไม่ได้พบจิตแพทย์ เพราะอายุผมยังไม่ถึง18 ตอนนี้ผม16 ไม่กล้าบอกพ่อแม่ ถ้าผมพบแพทย์เองจะได้ไหมครับ เรื่องค่า
สวัสดีค่ะ Panu Hankudtumอาการเครียดจากปัญหาต่างๆในชีวิตหลายๆอย่าง ติดต่อกันเป็นเวลานานนั้นอาจทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะ โดยควรแจ้งครูหรือผู้ปกครองให้ทราบถึงปัญหาที่มี ไม่ควรปล่อยทิ้งไว้การดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเครียด พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น